# data[].attributes.headline
Áfanginn er í boði fyrir nemendur á 3./4. ári sem hafa lokið FRAN1FC05.

# data[].attributes.subject
Áfanginn er í boði fyrir nemendur á 3./4. ári sem hafa lokið FRAN1FC05.

# data[].attributes.headline
Áfanginn er í boði fyrir nemendur sem hafa lokið FRAN1FC05. Einnig er hægt að velja hann samhliða FRAN1FC05 ef grunnurinn úr FRAN1FB05 er góður. 

# data[].attributes.subject
Áfanginn er í boði fyrir nemendur sem hafa lokið FRAN1FC05. Einnig er hægt að velja hann samhliða FRAN1FC05 ef grunnurinn úr FRAN1FB05 er góður. 

# data[].attributes.body
Einingafjöldi: 3 eða 5
Áfanginn er að stórum hluta einstaklingsmiðaður. Tímasókn er lítil, hámark eitt viðtal á viku.

# data[].attributes.headline
Áfanginn er fyrir þau sem hafa góðan grunn í frönsku eða hafa lokið yndislestursáfanga (FRAN2YN03/05) og vilja halda áfram á sömu braut. 

# data[].attributes.subject
Áfanginn er fyrir þau sem hafa góðan grunn í frönsku eða hafa lokið yndislestursáfanga (FRAN2YN03/05) og vilja halda áfram á sömu braut. 

# data[].attributes.body
Uppbyggingin er sú sama og í fyrri áfanga: Nemendur lesa bækur, smásögur o.s.frv. og segja kennara frá lestrinum í einkaviðtölum ásamt því að skrifa um efnið.

# data[].attributes.headline
Í grunnáföngum frönskunnar gefst ekki alltaf nægur tími til að þjálfa vel nýjan orðaforða. 

# data[].attributes.subject
Í grunnáföngum frönskunnar gefst ekki alltaf nægur tími til að þjálfa vel nýjan orðaforða. 

# data[].attributes.body
Það er því mjög gagnlegt að velja einhvern/einhverja valáfanga til að efla sig í frönskunni, ekki síst í að tjá sig munnlega og skriflega og öðlast dýpri skilning á hinum frönskumælandi heimi.

# data[].attributes.headline
Nemendur lesa margskonar texta, t.d. skáldsögur, smásögur, barnabækur, myndasögur, tímaritsgreinar. Einnig horfa þeir sjálfir á kvikmynd á frönsku að eigin vali.  

# data[].attributes.subject
Nemendur lesa margskonar texta, t.d. skáldsögur, smásögur, barnabækur, myndasögur, tímaritsgreinar. Einnig horfa þeir sjálfir á kvikmynd á frönsku að eigin vali.  

# data[].attributes.body
Nemendur mæta í einkaviðtöl og segja kennara frá lesefninu. Einnig gera þau skrifleg verkefni út frá textunum. Sjá nánar í áfangalýsingu.

# data[].attributes.body
Viðfangsefni áfangans er París, saga, menning, mannlíf og fleira. Nemendur vinna með allskyns efni, skrifa, hlusta á og tala frönsku. Allt saman er það undirbúningur fyrir námsferð til Parísar í byrjun október þar sem nemendur skoða helstu kennileiti, bæði með leiðsögn og sjálf í minni hópum, þar sem þau afla sér efnis fyrir frekari verkefnavinnu eftir heimkomu. Námsmatið er fjölbreytt símat. Sjá nánar í áfangalýsingu á heimasíðu skólans.

# data[].attributes.body
Áfanginn er símatsáfangi og ekki er lokapróf í desember.

# data[].attributes.attachment_link.readable_text
Svokallaður Parísaráfangi hefur verið í boði fyrir frönskunemendur skólans á 3. ári í mörg ár og notið töluverðra vinsælda. Í áfanganum fræðast nemendur um heimsborgina París og vinna ýmis verkefni. Menningar- og fræðsluferð til Parísar er hápunktur áfangans og hefur hún yfirleitt verið farin eftir 6-7 kennsluvikur. Í ár brá svo við að þremur dögum fyrir brottför var flugfélagið Play lýst gjaldþrota og góð ráð voru dýr. Sem betur fer tókst að skipuleggja ferðina síðar á önninni með flugfélaginu Transavia og dvaldi vaskur hópur 24 nemenda ásamt tveimur frönskukennurum skólans frá 6.-10. nóvember í borg ljósanna. Gist var í Mýrinni, le Marais, eins og mörg undanfarin ár, en það er fallegt, sjarmerandi og einstaklega vel staðsett hverfi í hjarta borgarinnar. Þessir dýrmætu dagar voru nýttir til hins ítrasta, hópurinn komst yfir ótrúlega mikið á stuttum tíma. Fyrsta morguninn var farið að Sigurboganum og gengið niður hluta af breiðgötunni Champs-Elysées. Því næst var brunað í Louvre safnið þar sem nemendur kíktu á Monu Lísu (eða la Joconde eins og hún er kölluð á frönsku) áður en þeir fóru í skemmtilegan ratleik á safninu í litlum hópum. Næst á dagskrá var hinn eini og sanni Eiffel turn. Daginn eftir gekk hópurinn fram hjá Notre-Dame og dreif sig í beinu framhaldi í siglingu á Signu þar sem mörg þekkt kennileiti borgarinnar komu við sögu. Því næst fór hópurinn í göngu um latínuhverfið á vinstri bakkanum og sá m.a. háskólann Sorbonne, grafhýsið Panthéon og stærstu mosku Parísarborgar. Síðasta heila daginn gekk hópurinn saman um hverfið sitt, Mýrina, áður en hann hélt upp á Montmartre hæðina í fínan göngutúr. Um kvöldið snæddi hópurinn saman kvöldverð í grennd við gistiheimilið. Á brottfarardeginum rifu nokkrir nemendur sig eldsnemma á fætur og náðu að fara í morgunmessu í hinni undurfögru og nýuppgerðu Notre-Dame. Það er stund sem þau gleyma seint.

Hluti af dagskrá hópsins fólst í því að nemendur fóru saman í smærri hópum í ólíkar áttir og skoðuðu nokkra staði að eigin vali. Þar áttu þau að kynna sér staðhætti og viða að sér efni, taka myndir og myndbönd. Þau áttu líka að taka viðtöl á frönsku við fólk á stöðunum svo töluvert reyndi á frönskukunnáttu þeirra. Efnisöflun gekk vel og nemendur sáu og upplifðu ótalmargt nýtt og spennandi sem þau unnu úr eftir heimkomu. Sem dæmi um viðfangsefni má nefna bókasafn, óperuhús, listasöfn, kirkjugarð og almenningsgarða. Afraksturinn fólst í stuttmyndum eða glærusýningum sem eru ekki bara skilaverkefni heldur einnig minningar nemenda um skemmtilega ferð.

Ferðin gekk mjög vel, veðrið var almennt mjög gott og hegðun nemenda öllum til sóma. Óhætt er að segja að nemendur hafi verið mjög ánægðir við heimkomu þó þau væru svolítið lúin í fótunum eftir allt borgarþrammið. Kannski nutu þau alls enn betur eftir að hafa orðið fyrir því áfalli í byrjun október að sjá jafnvel fram á að ekkert yrði úr ferðinni í kjölfar fyrrnefnds gjaldþrots. Máltækið góða, sem er samhljóða á íslensku og frönsku, sannaðist hér svo um munar: Allt er gott sem endar vel - Tout est bien qui finit bien.

# data[].attributes.attachment_link.description
Svokallaður Parísaráfangi hefur verið í boði fyrir frönskunemendur skólans á 3. ári í mörg ár og ...

# data[].attributes.attachment_link.description
Undanfari : FRAN1FC05 (eða FRAN1FB05 í samráði við kennara)

# data[].attributes.attachment_link.readable_text
Áfanginn er svipaður að uppbyggingu og undanfarinn. Meginmarkmiðið er að nemendur lesi frönsku sér til ánægju og gangs og þjálfist í að nota tungumálið til að tala um efni sem þau hafa lesið og kynnt sér. Nemendur lesa ýmiss konar texta, svo sem skáldsögur, smásögur, myndasögur, tímaritsgreinar og fræðsluefni á netinu. Nemendur velja að stórum hluta það efni sem þau vinna með. Nemendur vinna sjálfstætt með textann hverju sinni og kynna niðurstöður í viðtali við kennara. Einnig gera nemendur skriflegar greinargerðir sem er svo safnað saman og skilað sem safnmöppu í lok áfangans. Áfanginn er símatsáfangi sem byggir á munnlegum og skriflegum verkefnum ásamt raunmætingu. Hægt er að velja hann sem 3 eða 5 einingar.

Þekkingarviðmið

Nemandi skal hafa öðlast þekkingu og skilning á:

ólíkum textagerðum, s.s. skáldsögum, smásögum, tímaritsgreinum og efni á netinu

þeim orðaforða sem er nauðsynlegur til að mæta markmiðum áfangans

mannlífi og menningu frönskumælandi landa

Leikniviðmið

Nemandi skal hafa öðlast leikni í að:

lesa margs konar texta og vinna úr þeim á mismunandi hátt

greina nokkuð ítarlega og af talsverðu öryggi frá efni texta sem nemandi hefur unnið með, bæði munnlega og skriflega

taka þátt í samræðum um efnið, bregðast við óvæntum spurningum og setja fram eigin skoðanir

nota hjálpargögn, svo sem orðabækur, við úrvinnslu texta

Hæfniviðmið

Nemandi skal geta hagnýtt þá almennu þekkingu og leikni sem hann hefur aflað sér til að:

fjalla á nokkuð ítarlegan hátt, munnlega og skriflega, um margskonar efni sem nemandi hefur kynnt sér sjálfstætt og tjá eigin skoðanir

vinna sjálfstætt og skipulega

velja sér lesefni á hæfilegu þyngdarstigi og hafa trú á eigin kunnáttu